Fil-Qorti tal-Maġistrati (Malta) Bħala Qorti ta` Ġudikatura Kriminali Maġistrat dottor Aaron M. Sevasta M.A. Law, LL.D. (melit) Wara li rat l-imputatazzjoni miġjuba fil-konfront tal-imputati Omissis u Anthony Pulo (ID228266M) fejn ġew mixlija talli bejn is-snin 2010, 2011 u 2012 fil-fond 35, 36, 37 u 38 fi Triq san Pawl Bormla mingħajr il- permess tal-Awtorita u jew liċenza tal-kunsill lokali relattiv bnew jew għamlu xi ħaġa fit-toroq li tista' ġġib xkiel jew perikolu jew inkommodu lill-publiku inkella ħallew wara li ġew imwissija mill-pulizija jew minn gwardjani lokali bini jew opri fi stat ta' tiġrif jew ta' perikolu għan-nies għal ħwejjeġ ħaddieħor. Rat l-atti u d-dokumenti eżebiti; Semgħat ix-xhieda prodotti f'dan il-każ; Semgħat it-trattazzjoni tal-partijiet; Ikkunsidrat :- hekk - Jibda biex jingħad li r-regolament 38 tal-Avviż Legali 29 tal-2010 jaqra Ħadd ma jista', mingħajr il-permess tal-Awtorit u, jew il- liċenza tal-Kunsill Lokali relattiv, jibni jew jagħmel ebda ħaġa fit- toroq li tista' ġġib xkiel jew periklu jew inkomodu lill-pubbliku, inkella jħalli, wara li jiġi mwissi mill-Pulizija jew minn gwardjan lokali, bini jew opri oħra fi stat ta' tiġrif jew ta' periklu għan-nies jew għal ħwejjeġ ħaddieħor. L-ewwel parti tal-istess regolament mhix rilevanti għal dan il-każ peress li minn imkien ma jirriżulta pruvat li xi ħadd mill-imputati mingħajr il- permess tal-Awtorit u, jew il-liċenza tal-Kunsill Lokali relattiv, bena jew għamel xi ħaġa fit-toroq li setgħet ġġib xkiel jew periklu jew inkomodu lill-pubbliku. Jekk xejn huwa t-tieni parti tal-istess regolament li jista' jkun ta' rilevanza għal dan il-każ – jiġifieri fis-sens li ħadd ma jista' jħalli, wara li jiġi mwissi mill-Pulizija jew minn gwardjan lokali, bini jew opri oħra fi stat ta' tiġrif jew ta' periklu għan-nies jew għal ħwejjeġ ħaddieħor. jirrifletti d-diċitura ta' dak li kien l-Artikolu 25 tal-Kapitolu 10 tal-Liġijiet ta' Malta qabel ġie abrogat u ntrodott mill-ġdid bħala regolament 38 tal- Avviż Legali 29 tal-2010. Sabiex jiġi integrat dan ir-reat, iridu jikkonkorru s-segwenti ċirkostanzi : 1. li jkun hemm bini li jkun jew fi stat ta' tiġrif jew ikun ta' perikolu għan-nies jew għal ħwejjeġ ħaddieħor; 2. li jkun hemm persuna responsabbli minn dan il-bini; 3. li din il-persuna tkun ġiet imwissija, ċjoe' infurmata jew avżata bl- eżistenza tal-istat ta' tiġrif jew perikolu minn gwardjan lokali jew minn aġent tal-Pulizija; 4. li għalkemm tkun saret din it-twissija, dik il-persuna responsabbli tħalli dak il-bini fi stat ta' tiġrif jew perikolożita'.1 Kwantu għall-ewwel element, din il-Qorti hija moralment konvinta minn dak li rat u semgħet li l-fondi in kwistjoni huma in parti fi stat ta' tiġrif, u in parti fi stat ta' perikolu għan-nies, għalkemm il-perikolu skont ir-relazzjoni peritali mhux neċessarjament imminenti. intqal fis-sentenza Il-Pulizija vs Thomas Pavlovic deċiża mill-Qorti tal- Appell Kriminali nhar il-25 ta' Settembru 2001, mhux meħtieġ mill-Liġi li l-perikolu jkun ukoll imminenti għaliex minn imkien din il-kwalifika ma tirriżulta mill-Liġi, għalkemm dik il-Qorti ħasset li l-perikolu jrid ikun wieħed attwali. Dan l-ewwel element jirriżulta soddisfatt fis-sens li mill-provi prodotti jirriżulta li huwa minnu li l-proprjeta imsemmija fil-komparixxi u ċjoe' l-fond 35, 36, 37 u 38 fi Triq San Pawl, Ix-Xewkija matul il-perjodu 2010 u 2012 kien jinsab in parti fi stat ta' tiġrif, jekk mhux ukoll ta' perikolu għan-nies jew għal ħwejjiġhom. Kwantu għall-ħtieġa li jkun hemm persuna responsabbli, fis-sens li jrid jiġi determinat għal min japplika dan ir-regolament, din il-Qorti sejra tagħmel riferenza għall-dak li ntqal fil-kawża fl-ismijiet Il-Pulizija 1 Ara wkoll f'dan is-sens is-sentenza eżibita Il-Pulizija vs Dr. Vittorio Bonnici Mc Intyre deċiża mill-Qorti tal-Appell Kriminali nhar il-5 ta' Diċembru 2003. vs John Marsham deċiża mill-Qorti tal-Appell Kriminali, per Prim'Imħallef Emeritus Vincent de Gaetano abziyani nhar il-25 ta' Ġunju 2001 : - Kif gie ritenut diversi drabi minn din il-Qorti, dana l-Artikolu 25 ma jirreferi ghal ebda persuna specifika jew kategorija ta' persuni: "Hadd ma jista'...ecc.". L-obbligu mpost bit-tieni parti ta' dana l-artikolu qieghed, ghalhekk, fuq kull persuna li b'xi mod ghandha kontroll effettiv fuq, u ghalhekk tista' effettivament tnehhi, il-perikolu esistenti, sia jekk dik il-persuna hija s-sid jew l-inkwilin jew id-detentur jew l- amministratur tal- fond, bini jew opra li tkun, salv, naturalment, kwalsiasi dritt ta' risarciment ta' l-ispejjez li dik il-persuna jista' jkollha fil-konfront ta' persuna jew persuni ohra (ara f'dan is-sens Il-Pulizija v. Robert Platania App. Qorti ta' Gustizzja Kriminali fl- applikazzjoni ta' dana l- Artikolu 25 m'ghandhiex toqghod tidhol fi kwistjonijiet ta' obbligazzjonijiet ta' natura civili; l-iskop tad- disposizzjoni in ezami hu li jitnehha malajr kemm jista' jkun il- perikolu mill-persuna li tista' effettivament thennieh ghax ikollha b'xi mod kontroll effettiv fuq dak il-bini jew opra ohra. Jista' jaghti l-kaz ukoll li jkun hemm zewg persuni jew aktar li b'xi mod ikollhom kontroll effettiv kontemporaneament ta' post, bhal, per ezempju, is-sid tal-post jew l-amministratur u fl-istess hin l-inkwilin. F'dan il-kaz kull wiehed minnhom, jew anke wiehed minnhom biss, jista' jigi msejjah mill-Pulizija biex inehhi l-perikolu, f'liema kaz l-obbligu mpost bl-Artikolu 25 ikun jinkombi fuq dik il-persuna li tkun giet hekk imsejjha u mwissija mill-pulizija. Dak li l-Qorti trid tara hu jekk il-persuna li tkun giet imsejjha u mwissija ghandhiex b'xi mod kontroll effettiv fuq il- bini jew opra ohra in kwistjoni b'mod li tista' effettivament tnehhi l-perikolu. Issa f'dan il-każ ġew imħarkin Omissis u Anthony Pulo. Kwantu għal Anthony Pulo, mill-provi miġbura din il-Qorti ma għandha ebda prova li torbtu mal-fondi in kwistjoni jew parti minnhom ħlief għal parti mid-deposizzjoni tal-ko-imputat li timplika lil Anthony Clarke din il-Qorti hija prekluża milli tikkonsidra dik il-parti tad-deposizzjoni tal-ko-imputat in kwantu kif ġie ritenut diversi drabi mill-Qorti Kriminali u l-Qorti tal-Appell Kriminali : Jghidu x'jghidu ko-imputati jew ko-akkuzati kontra xulxin qatt ma jista' jiswa bhala prova kontra l-ko-imputat/i jew ko-akkuzat/i iehor jew ohrajn. Din ir-regola giet sahansitra interpretata w estiza mil-gurisprudenza biex anki tkopri kazijiet fejn persuni li jkunu akkuzati bl-istess reat imma fi proceduri separati l-anqas ma jkunu producibbli kontra xulxin, hlief meta il-process tax-xhud ikun gie deciz definittivament. Hu biss hawn li mbaghad tiskatta r-regola procedurali kontenuta fl-artikolu 639(3).... Dan ifisser li l-Prosekuzzjoni naqset li tipprova sal-grad rikjest mil-Liġi li Anthony Pulo kellu xi forma ta' kontroll aktar il-fuq imsemmi fuq xi fond jew parti minn dawk imsemmija fl-imputazzjoni. element huwa nieqes, din il-Qorti ma għandhiex għaliex tkompli bl- analiżi tagħha tal-kumplament tal-elementi ta' dan ir-reat. Li għar-raġunijiet premessi qegħda ssib lill-imputat Anthony Pulo mhux ħati tal-imputazzjonijiet miġjuba kontih u tilliberh minn kull ħtija Mogħtija illum it-30 t'Ottubru 2015 fil-Qrati tal-Ġustizzja, Ir-Rabat (Għawdex). Deċide